בית משפט השלום בתל אביב זיכה את ראש ארגון הפשיעה לאחר שייצג את עצמו במהלך הדיון וחקר את חוקר המשטרה שנכלא בגין שוחד, כפי שפורסם לראשונה בחדשות 10. מולנר הואשם שהפריע לפעולת השוטרים; השופטת: "לא ניתן לקבוע כי הנאשם ידע שמחוץ לדלת עומדים שוטרים שמבקשים לערוך חיפוש בביתו"
ראש ארגון הפשע עמיר מולנר זוכה היום (שני) מעבירה של הפרעה לשוטר במילוי תפקידו, בבית משפט השלום בתל אביב. משפטו של מולנר נודע בזכות החלטתו לייצג את עצמו ולא להיעזר בעורך דין, כפי שפורסם לראשונה בחדשות 10.
מולנר הואשם בהכשלת שוטר כאשר לא איפשר לשוטרים שהגיעו לבצע חיפוש להיכנס לביתו. רק לאחר שפרצו את הדלת והציגו את הצו איפשר להם מולנר לבצע את החיפוש, כאשר הוא טען שהלמות השוטרים על דלתו גרמו לו לחשוב שמדובר בגורמים עברייניים שביקשו לפגוע בו.
השלט במכון קעקועים באוסטרליה: "לא משרתים ישראלים"
במהלך הדיונים בעבירה העלה מולנר את ערן ברכה לדוכן העדים וחקר אותו. חוקר המשטרה שהורשע בשוחד, מרמה והפרת אמונים ונשלח לכלא נאלץ לענות על האשמות מולנר כי "תפר לו תיק". השופטת קבעה כי "לא ניתן לקבוע ברמת המשפט הפלילי כי הנאשם ידע שמחוץ לדלת עומדים שוטרים שמבקשים לערוך חיפוש בביתו".